TPOLY พุ่งกระฉูด15% หลังคว้างานจัดหาน้ำดิบ “ระยอง” เฟส 2  มูลค่า 1.25 พันลบ.
TPOLY พุ่งกระฉูด15% หลังคว้างานจัดหาน้ำดิบ “ระยอง” เฟส 2  มูลค่า 1.25 พันลบ. โดย ณ เวลา 10:39 น. อยู่ที่ระดับ 2.12 บาท บวก 0.28 บาท
TPOLY พุ่งกระฉูด15% หลังคว้างานจัดหาน้ำดิบ “ระยอง” เฟส 2  มูลค่า 1.25 พันลบ. โดย ณ เวลา 10:39 น. อยู่ที่ระดับ 2.12 บาท บวก 0.28 บาท
23 มี.ค. 2565

ผู้สื่อข่าวรายงานว่า วันนี้(23มี.ค.65) ราคาหุ้นบริษัท ไทยโพลีคอนส์ จำกัด (มหาชน) หรือ TPOLY ณ เวลา 10:39 น. อยู่ที่ระดับ 2.12 บาท บวก 0.28 บาท หรือ 15.22%  ด้วยมูลค่าซื้อขาย 16.37 ล้านบาท

โดย TPOLY เปิดเผยว่า บริษัทรับงานก่อสร้างใหม่ เป็นโครงการจัดหาน้ำดิบเพื่อภาคการผลิตพื้นที่จังหวัดระยอง (รองรับ EEC ) เฟส 2 มูลค่าโครงการ 1,251,694,132.00 บาท ราคารวมภาษีมูลค่าเพิ่ม มีระยะเวลาก่อสร้าง 306 วัน โดยเป็นงานจ้างเหมาก่อสร้างอาคารสถานีสูบน้ำดิบ สถานีจ่ายน้ำดิบ อาคารควบคุม และงานวางท่อส่งน้ำดิบ โดยบริษัท วาย.เอส.เอส.พี. แอกกริเกต จำกัด เป็นเจ้าของโครงการ
ด้านนายปฐมพล สาวทรัพย์ ประธานเจ้าหน้าที่บริหารและกรรมการผู้จัดการใหญ่ TPOLY กล่าวว่า การที่บริษัทได้รับงานใหม่ในครั้งนี้ เป็นการตอกย้ำให้เห็นถึงความเชื่อมั่น และความไว้วางใจของคู่ค้าที่มีให้กับบริษัท ส่งผลให้ TPOLY มีมูลค่างานในมือรอรับรู้รายได้ (Backlog) พุ่งแตะกว่า 5,200 ล้านบาท โดยจะทยอยรับรู้รายได้ต่อเนื่องตั้งแต่ปีนี้เป็นต้นไป และมั่นใจว่าจะเป็นปัจจัยสำคัญที่ช่วยสนับสนุนให้ผลงานปีนี้เติบโตตามเป้าหมายที่วางไว้
ทั้งนี้ในปี 65 บริษัทฯ เดินหน้าเข้าประมูลงานใหม่ทั้งภาครัฐและเอกชน โดยจะเน้นงานก่อสร้างด้านสาธารณูปโภคของเอกชนมากขึ้น เนื่องจากเป็นงานที่มีมาร์จิ้นสูง โดยตั้งเป้าหมายการมีสัดส่วนรายได้จากงานก่อสร้างของเอกชน 60% และภาครัฐ 40%